Nr. 39.377/01.11.2021

**REFERAT DE APROBARE**

**la Proiectul de hotărâre** **privind privind aprobarea taxelor şi tarifelor pentru anul fiscal 2022**

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale:**

Prin Hotărârea Consiliului Judeţean Cluj nr. 227 din 2020 au fost aprobate taxele și tarifele pentru anul 2021. |
| * 1. **Cerinţe care reclamă necesitatea actului administrativ:**
 |
| Conform principiului autonomiei locale financiare unităţile administrativ-teritoriale au dreptul la resurse financiare suficiente, pe care autorităţile administraţiei publice locale le pot utiliza în exercitarea atribuţiilor lor, pe baza şi în limitele prevăzute de lege. Autorităţile administraţiei publice locale au competenţa stabilirii nivelurilor impozitelor şi taxelor locale, în condiţiile legii. Impozitele şi taxele locale se aprobă de consiliile locale, judeţene şi de Consiliul General al Municipiului Bucureşti, după caz, în limitele şi în condiţiile legii. În exercitarea atribuţiilor privind dezvoltarea economico-socială a judeţului, consiliul judeţean stabileşte impozite şi taxe judeţene, în condiţiile legii;Impozitele şi taxele locale, ca surse de venituri proprii ale bugetelor judeţene sunt reglementate de Titlul IX din Legea nr. 227/2015 privind Codul fiscal, cu modificările şi completările ulterioare .Pentru funcţionarea unor servicii publice locale, create în interesul persoanelor fizice şi juridice, consiliile judeţene aprobă taxe speciale. Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. Taxele speciale se fac venit la bugetul local şi se încasează numai de la persoanele fizice şi juridice care beneficiază de serviciile publice locale pentru care s-au instituit taxele respective.Potrivit prevederilor Legii privind finanţele publice locale nr. 273/2006 cu modificările și completările ulterioare, autorităţile administraţiei publice locale au competenţe în stabilirea, constatarea, controlul, urmărirea şi încasarea impozitelor şi taxelor locale, precum şi a oricăror altor venituri ale unităţilor administrativ teritoriale. Anual Consiliul Judeţean Cluj aprobă taxe şi tarife pentru anul fiscal următor, acestea constituie integral venituri proprii, inclusiv amenzile şi penalităţile aferente acestora şi sunt utilizate pentru acoperirea cheltuielilor publice a căror finanţare se asigură de la bugetele locale. |
| * 1. **Cerinţe care reclamă oportunitatea actului administrativ:**
 |
| Momentul emiterii actului administrativ trebuie stabilit în așa fel încât efectele sale să fie utile în anul fiscal 2022. Durata de timp necesară pentru producerea actului administrativ normativ trebuie să respecte termenele legale stabilite pentru informarea și supunerea acestuia dezbaterii publice. Scopul actului este conform cu scopul legii, și anume, de aprobare a taxelor și tarifelor propuse de compartimentele de resort ale instituției.Având în vedere cerințele enumerate mai sus considerăm oportună emiterea actului administrativ în cauză. |
| 1. **Schimbări preconizate:**
 |
| Pentru anul fiscal 2022 la stabilirea nivelului taxelor locale au fost luate în considerare propunerile compartimentelor de resort din cadrul aparatului de specialitate al Consiliului Judeţean Cluj, şi anume: Direcția de Urbanism și Amenajarea Teritoriului, Direcția Administrație și Relaţii Publice, Direcţia Juridică, Direcția de Administrare a Domeniului Public și Privat al Județului Cluj, Direcţia de Administrare şi Exploatare a Stadionului Cluj Arena, Serviciul Centrul Național de Informare și Promovare Turistică precum şi ale Direcţiei Judeţene de Evidenţa Persoanelor Cluj.În Anexa nr.1 la Proiectul de hotărâre privind aprobarea taxelor şi tarifelor pentru anul fiscal 2022 sunt cuprinse taxele și tarifele propuse pentru anul 2022 de către Direcția de Urbanism și Amenajarea Teritoriului. Prin adresa nr. 34.984/15.10.2021 aceasta propune păstrarea taxelor și tarifelor la nivelul celor practicate în anul 2021. Direcţia Juridică, prin adresele 38.928/2021 și 39.227/2020 propune ca atât pentru documentele eliberate din arhivă cât și pentru eliberarea licențelor de traseu județean în anul 2022 să se practice nivelul taxelor din anul 2021. Taxele aferente sunt reflectate în Anexa nr. 2 respectiv în Anexa nr. 9 la Proiectul de hotărâre privind aprobarea taxelor şi tarifelor pentru anul fiscal 2022.  Direcția Administrație și Relații Publice prin adresa 36.393/13.10.2021 propune pentru anul 2022 actualizarea taxelor practicate în anul 2021 prin aplicarea procentului de 0,05% la 2300 lei (salariul minim pe economie valabil în anul 2021) rezultând o creștere nesemnificativă a acestora. Nivelul taxelor este prezentat în Anexa nr. 3 la Proiectul de hotărâre privind aprobarea taxelor şi tarifelor pentru anul fiscal 2022.Direcția de Administrare și exploatare a Domeniului Public și Privat al Județului Cluj transmite prin adresa 34.118/2021 propunerile de tarife pentru emiterea de avize, acorduri prealabile, autorizaţii de amplasare şi/sau de acces în zona drumului, aprobare instituire restricţii de circulaţie şi tarife pentru utilizarea amprizei şi a zonei de siguranţă a drumurilor judeţene, aflate în proprietatea Județului Cluj și în administrarea Consiliului Județean Cluj precum și a tarifelor suplimentare de utilizare a drumurilor de interes judeţean. Nivelul tarifelor suplimentare de utilizare a drumurilor județene rămân la nivelul anului 2021 și sunt reflectate în Anexa nr. 5 la Proiectul de hotărâre privind aprobarea taxelor şi tarifelor pentru anul fiscal 2022. Celelalte tarife sunt prezentate în Anexa nr.4 la Proiectul de hotărâre privind aprobarea taxelor şi tarifelor pentru anul fiscal 2022. Tarifele se păstrează în aceeași structură ca cele din anul 2021 însă au fost majorate cu 2,77% față de anul 2021.Direcţia de Administrare şi Exploatare a Stadionului Cluj Arena a comunicat prin adresa 37.238/2021 modificările pe care le propune structurii și nivelului taxelor și tarifelor aplicate în anul 2021, astfel: la punctul 9 majorarea taxei utilități sportivi reprezentând contravaloarea utilizării dușurilor de la vestiare, a spațiilor încălzite și iluminate de la 29,41 lei/sportiv/lună la 37,82 lei/sportiv/lună, și introducerea urmatoarelor noi tarife: parcare subterană nelimitat- abonament pentru personele juridice 84,03 lei /lună, încărcare stație electrică 1,68 lei/kW, precum și taxa de folosire + acoperire gazon pentru concerte, festivaluri, spectacole și întruniri cu caracter comercial în sumă de 25.000 lei maxim 16 ore/zi. Taxele și tarifele sunt prezentate în Anexa nr.6 la Proiectul de hotărâre privind aprobarea taxelor şi tarifelor pentru anul fiscal 2022. Direcția Județeană de Evidența a Persoanelor Cluj prin adresa 36.165/07.10.2021 propune menținerea taxelor speciale pentru anul 2022 la nivelul celor din anul 2021, precum și acordarea suplimentară a următoarelor facilități: Scutiri pentru plata contravalorii cărții de identitate conform art.45 din O.U.G nr. 295/2021:(1) Şeful S.P.C.E.P. poate acorda scutire de la plata cheltuielilor de producere şi de eliberare a actelor de identitate, în condiţiile art. 41 alin. (2) din Ordonanţa de urgenţă a Guvernului nr. 97/2005, republicată, cu modificările şi completările ulterioare.(2) Acordarea scutirii se face în baza documentelor care atestă faptul că solicitantul se află în una dintre situaţiile prevăzute la alin. (1), după cum urmează:a) solicitarea scrisă a furnizorului de servicii sociale sau a persoanei interesate, după caz;b) adeverinţa sau adresa scrisă a serviciului public de asistenţă socială din cadrul primăriei, prin care se confirmă că persoana în cauză nu realizează venituri;c) solicitarea scrisă a unităţii de poliţie, pentru persoanele reţinute ori arestate, respectiv a penitenciarului, pentru persoanele care execută o pedeapsă privativă de libertate.(3) Persoanele care sunt victime ale calamităţilor naturale, ale incendiilor sau ale altor dezastre şi care declară la S.P.C.L.E.P. în a cărui rază teritorială domiciliază ori îşi au reşedinţa faptul că actul de identitate a fost pierdut, distrus sau deteriorat ca urmare a producerii unei astfel de situaţii sunt exceptate de la plata cheltuielilor de producere şi eliberare a actelor de identitate, în baza unui document eliberat de primăria locului de domiciliu la solicitarea serviciului public comunitar în cauză.Scutiri pentru plata taxei soluționare cerere depusă conform art.27 din HG nr 64/2011:(1) La cererea scrisă a D.E.P.A.B.D., a S.P.C.L.E.P./S.P.C.J.E.P., a instanţelor judecătoreşti, a parchetelor sau a poliţiei, a oficiilor de stare civilă din cadrul primăriilor unităţilor administrativ-teritoriale unde nu funcţionează S.P.C.L.E.P., a unităţilor din sistemul de ordine şi siguranţă publică, a D.G.P.C. şi a reprezentanţilor S.P.A.S., precum şi a notarilor publici, se eliberează gratuit extrase pentru uz oficial de pe actele de stare civilă aflate în arhiva proprie.(2) Prevederile alin. (1) se aplică şi în cazul solicitărilor adresate direcţiilor judeţene şi Direcţiei Municipiului Bucureşti ale/a Arhivelor Naţionale, pentru actele aflate în păstrarea acestora, cu respectarea dispoziţiilor art. 11 alin. (3) din Legea nr. 119/1996, republicată, cu modificările ulterioare.Taxele speciale sunt detaliate în Anexa nr. 7 la Proiectul de hotărâre privind aprobarea taxelor şi tarifelor pentru anul fiscal 2022. Serviciul Centrul Național de Informare Turistică Cluj prin adresa 34990/2021 propune păstrarea taxelor pentru ghidaje turistice la nivelul anului 2021. Acestea se regăsesc în Anexa nr. 8 la Proiectul de hotărâre privind aprobarea taxelor şi tarifelor pentru anul fiscal 2022. |
| **Secțiunea a 2-a - Impactul socio-economic:**  |
|  Prin păstrarea pentru anul 2022 a cuantumului sau prin propunerea unor majorări nesemnificative a taxelor / tarifelor practicate în anul 2021, în contextul actualei pandemii, prin predictibilitatea și nivelul acestora se încurajează utilizarea serviciilor prestate de către compartimentele de specialitate ale instituței de către beneficiarii specifici. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Pe fondul actualei pandemii se preconizează ca în anul 2022 să se realizeze venituri cel puțin la nivelul anului 2022. |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Având în vedere caracterul normativ al proiectului de hotărâre acesta se va aduce la cunoștința publicului în termenele și condițiile prevederilor legale în vigoare și va fi transmis spre analiză și avizare după definitivare, pe baza observațiilor și propunerilor formulate de persoanele sau organizațiile interesate.  |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| Prevederile actului administrativ se aplică în anul fiscal 2022, de la data aprobării acestuia. Hotărârea se va comunica Direcției Buget-Finanţe, Resurse Umane; Direcţiei Juridice; Direcției Urbanism şi Amenajarea Teritoriului; Serviciului Relaţii Publice; Direcţiei de Administrare a Domeniului Public și Privat al Județului Cluj; Direcţiei Judeţene de Evidenţă a Persoanelor Cluj; Direcției de Administrare și exploatare a Stadionului Cluj Arena; Serviciului Centrul Național de Informare și Promovare turistică , precum şi Prefectului Judeţului Cluj, şi se va aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”. |
| **Secțiunea a 6-a – Anexe la referatul de aprobare:** |
| adresa nr. 34.984/2021 a Direcției de Urbanism și Amenajarea Teritoriului adresa nr. 36.393/2021 a Direcției Administrație și Relații Publice adresele nr.38.928/2021 și nr. 39.227/2021 ale Direcţiei Juridice adresa nr. 36.165/2021 a Direcției Județene de Evidența a Persoanelor Clujadresa nr. 37.238/2021 a Direcţiei de Administrare şi Exploatare a Stadionului Cluj Arena adresa nr. 34.118/2021 a Direcției de Administrare și exploatare a Domeniului Public și Privat al Județului Clujadresa nr. 34.990/2021 a Serviciului Centrul Național de Informare Turistică Cluj |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind** **aprobarea taxelor şi tarifelor pentru anul fiscal 2022**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. din 2021 privind aprobarea taxelor şi tarifelor pentru anul fiscal 2022, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 39.377/2011; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 39.379/2021 şi Avizul cu nr...... din ..... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de următoarele adrese ale compartimentelor de specialitate:

* Direcția de Urbanism și Amenajarea Teritoriului- adresa nr. 34.984/2021
* Direcția Administrație și Relații Publice- adresa nr. 36.393/2021
* Direcţia Juridică- adresele nr. 38.928/2021 și nr. 34.988/2021
* Direcția Județeană de Evidența a Persoanelor Cluj-adresa nr. 36.165/2021
* Direcţia de Administrare şi Exploatare a Stadionului Cluj Arena- adresa nr. 37.238/2021
* Direcția de Administrare și exploatare a Domeniului Public și Privat al Județului Cluj adresa nr. 34.118/2021
* Serviciul Centrul Național de Informare Turistică Cluj- adresa nr. 34.990/2021

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 84 alin. (5), art. 87 alin. (3), art. 173 alin. (1) lit. b) și d), alin. (3) lit.c), alin. (5) și alin. (6) lit. b) din Ordonanța de Urgență a Guvernului 57/2019 privind Codul administrativ;
* art. 20 alin. (1), art. 27, art. 30, art. 67 alin. (1) lit b), şi art. 68 din Legea privind finanţele publice locale nr. 273/2006, cu modificările şi completările ulterioare;
* Legii privind transparenţa decizională în administraţia publică nr. 52/2003, republicată, cu modificările şi completările ulterioare ;
* Legii privind Codul fiscal nr. 227/2015, cu modificările şi completările ulterioare;
* Legii privind autorizarea executării lucrărilor de construcţii nr. 50/1991, republicată, cu modificările şi completările ulterioare;
* Legii privind amenajarea teritoriului şi urbanismul nr. 350/2001, cu modificările şi completările ulterioare;
* art. 554, art. 602, art 603, art. 612, art. 621, art. 622 și art. 862 din Legea nr. 287/2009 privind Codul civil, republicată, cu modificările și completările ulterioare;
* Legii privind liberul acces la informaţiile de interes public nr. 544/2001, cu modificările şi completările ulterioare;
* Legii cu privire la actele de stare civilă nr. 119/1996, republicată, cu modificările şi completările ulterioare;
* Legii privind Arhivele Naționale nr. 16/1996, republicată, cu modificările şi completările ulterioare;
* Legii serviciilor publice de transport persoane în unitățile administrativ teritoriale nr.92/2007, cu modificările și completările ulterioare;
* Ordonanței de Urgență a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor români, republicată, cu modificările şi completările ulterioare;
* Ordonanței Guvernului nr. 43/1997 privind regimul drumurilor, republicată, cu modificările și completările ulterioare;
* art.25 alin. (2) din Ordonanţa Guvernului nr. 19/1997 privind transporturile, republicată, cu modificările şi completările ulterioare;
* Ordonanței Guvernului nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, cu modificările și completările ulterioare;
* art. 5 din Hotărârea Guvernului nr. 834/1991 privind stabilirea şi evaluarea unor terenuri deţinute de societăţi comerciale cu capital de stat, cu modificările şi completările ulterioare;
* art. 101 din Hotărârea Guvernului nr. 295/2021 pentru aprobarea Normelor metodologice de aplicare unitară a dispoziţiilor Ordonanţei de urgenţă a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor români, precum şi pentru stabilirea formei şi conţinutului actelor de identitate, ale dovezii de reședință și ale cărții de imobil, cu modificările și completările ulterioare;
* Hotărârii Guvernului nr.1/2016 pentru aprobarea Normelor metodologice de aplicare a Legii 227/2015 privind Codul fiscal, cu modificările şi completările ulterioare;
* Hotărârii Guvernului nr.123/2002 pentru aprobarea Normelor metodologice de aplicare a Legii nr. 544/2001 privind liberul acces la informaţiile de interes public, cu modificările și completările ulterioare;
* art. 27 din Hotărârea Guvernului nr. 64 /2011 pentru aprobarea Metodologiei cu privire la aplicarea unitară a dispoziţiilor în materie de stare civilă cu modificările şi completările ulterioare;
* Ordinului Ministerului Dezvoltării Regionale şi Locuinţei nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii cu modificările și completările ulterioare;
* Ordinului Ministrului Transporturilor nr. 1854/2017 pentru aprobarea unor tarife aplicate de Compania Naţională de Administrare a Infrastructurii Rutiere – S.A.;
* Ordinului nr. 2409/2020 pentru aprobarea [Normelor metodologice](http://legislatie.just.ro/Public/DetaliiDocumentAfis/229606) privind organizarea, funcționarea, rolul, atribuțiile, acreditarea și reacreditarea centrelor naționale și locale de informare și promovare turistică;
* Ordinului nr. 1158/2336/2019 pentru aprobarea Normelor metodologice privind aplicarea prevederilor referitoare la organizarea şi efectuarea transportului rutier contra cost de persoane prin servicii regulate la nivel judeţean;
* Hotărârii Consiliului Judeţean Cluj nr. 65/2018 privind aprobarea Regulamentului de organizare și funcționare al aparatului de specialitate al Consiliului Județean Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă taxele şi tarifele pentru anul fiscal 2022, cuprinse în anexele nr. 1 - 9 care fac parte integrantă din prezenta hotărâre.

**Art.2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Direcţia Generală Buget-Finanţe, Resurse Umane; Direcţia Juridică; Direcția Urbanism şi Amenajarea Teritoriului; Serviciul Relaţii Publice; Direcţia de Administrare a Domeniului Public și Privat al Județului Cluj; Direcţia Judeţeană de Evidenţă a Persoanelor Cluj; Direcția de Administrare și exploatare a Stadionului Cluj Arena; Serviciul Centrul Național de Informare și Promovare turistică .

**Art. 3.** Prezenta hotărâre se comunică Direcției Buget-Finanţe, Resurse Umane; Direcţiei Juridice; Direcției Urbanism şi Amenajarea Teritoriului; Serviciului Relaţii Publice; Direcţiei de Administrare a Domeniului Public și Privat al Județului Cluj; Direcţiei Judeţene de Evidenţă a Persoanelor Cluj; Direcției de Administrare și exploatare a Stadionului Cluj Arena; Serviciului Centrul Național de Informare și Promovare turistică , precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

 **PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**INIȚIATOR,**

**PREȘEDINTE**

Alin Tișe

**Nr……... din …… 2021**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

Nr. 39.379/01.11.2021

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | Proiect de hotărâre privind aprobarea taxelor şi tarifelor pentru anul fiscal 2022 |
| **Compartiment de resort:** | Direcţia Generală Buget-Finanţe, Resurse UmaneServiciul Buget Local, Venituri |
| **Secțiunea 1 – Documentare și analiză:**  |
| Obiectul/domeniul reglementat:Autonomia locală garantează autorităților administrației publice locale dreptul ca în limitele legii să aibă inițiative în toate domeniile. În scopul asigurării autonomiei locale, autoritățile deliberative ale administrației publice locale au dreptul să instituie și să perceapă impozite și taxe locale.Consiliul Județean îndeplinește atribuții privind dezvoltarea economică și socială a județului și de gestionare a serviciilor publice de interes județean. În exercitarea acestora stabilește și aprobă impozite și taxe și asigură potrivit competențelor sale cadrul general pentru furnizarea serviciilor publice de interes județean, emite avize, acorduri și autorizații date în competența sa prin lege.Proiectul de hotărâre este integrat în politicile publice și este corelat cu legislația specifică și reglementările interne aplicabile domeniului respectiv.  |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| În raport de atribuțiile specifice Serviciului Buget Local, Venituri, apreciem că au fost respectate cerințele economice specifice domeniului reglementat precum și cele tehnice referitoare la procedurile legale de aprobare a taxelor/tarifelor propuse de compartimentele de resort ale instituției. De asemenea, apreciem că proiectul de hotărâre respectă cerințele de regularitate aplicabile actelor administrative cu caracter normativ. |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):***  |
| Pentru serviciile prestate compartimentele de resort au realizat până la data de 30.09.2021 venituri proprii, pe domenii de activitate, astfel:Direcția de Urbanism și Amenajarea Teritoriului- 888 mii leiDirecția Județeană de Evidență a Persoanelor Cluj- 109 mii leiDirecţia de Administrare şi Exploatare a Stadionului Cluj Arena -2236 mii leiDirecția de Administrare și exploatare a Domeniului Public și Privat al Județului Cluj -183 mii leiPentru anul 2022 ca urmare a păstrării nivelului taxelor/tarifelor în contextual actualei pandemii, se preconizează realizarea unor venituri la nivelul anului 2021. |
| ***Secțiunea a 4-a - Concluzii/propuneri:***  |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: Director | Cristina Șchiop |  |  |
| Verificat: Șef serviciu | Dorina Maier |  |  |
| Elaborat: Consilier | Liviu Negreanu |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget-Finanţe, Resurse UmaneServiciul Buget Local, Venituri | 11.11.2021 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Cristina Ilinca |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | normativ | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 2 |  |  |  |

Direcţia Generală Buget Finanţe, Resurse Umane

Nr. 39.380/2021

**ANUNŢ**

**În conformitate cu prevederile Legii 52/2003 privind transparenţa decizională în administraţia publică, republicată, se aduce la cunoştinţă următorul proiect de hotărâre cu caracter normativ:**

**Proiectul de hotărâre privind** **aprobarea taxelor şi tarifelor pentru anul fiscal 2022**

Potrivit art.7, alin.2 din Legea nr.52/2003 privind transparenţa decizională în administraţia publică, republicată, se aduce la cunoştinţa publicului **Proiectul de hotărâre privind aprobarea taxelor și tarifelor pentru anul fiscal 2022.**

 Proiectul de act normativ poate fi consultat pe site-ul Consiliului Judeţean Cluj **cjcluj.ro.**

 În conformitate cu prevederile art.7, alin.4 din Legea 52/2003, republicată, se pot trimite în scris propuneri, sugestii, opinii cu valoare de recomandare privind proiectul de act normativ.Se vor specifica articolele din proiectul de hotărâre la care se referă.

 Propunerile, sugestiile, opiniile, se pot transmite până la data de **17.11.2021,** astfel:

* prin poştă pe adresa Consiliului Judeţean Cluj- Calea Dorobanţilor nr.106 Cluj Napoca, CP 400609
* pe mail la adresa infopublic@cjcluj.ro
* la Registratura Consiliului Judeţean Cluj: Calea Dorobanţilor nr.106 Cluj Napoca, la parterul clădirii.

 **Materialele depuse vor purta menţiunea “Recomandare pentru Proiectul de hotărâre privind aprobarea taxelor şi tarifelor pentru anul fiscal 2022”**

 **PREŞEDINTE,**

**ALIN TIȘE**

Director general: Cristina Șchiop

Şef serviciu BLV: Dorina Maier

Întocmit: Liviu Negreanu